Diari Oficial de la Generalitat Valenciana


Sumari del DOGV 176, del 09-07-1984 (1984/803152)

ORDRE de 28 de juny de 1984, de la Conselleria de Sanitat, Seguretat Social i Treball, sobre normativa per a la concessió de subvencions de Guarderies Infantils Laborals en 1984, per a la Comunitat Autònom Valènciana.
-------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1984/06/28/(1)/dof/vci/html**

### Dades del document

Número de DOGV
:   176

Data del DOGV
:   09-07-1984

Secció del DOGV
:   DISPOSICIONS GENERALS

Número del document
:   1984/803152


Data del document
:   28-06-1984

Organisme emissor
:   Conselleria de Sanitat, Seguretat Social i Treball

Tipus de document
:   Ordre

Anàlisi jurídica

Ordre de 28 de juny de 1984, de la Conselleria de Sanitat, Seguretat Social i Treball, sobre normativa per a la concessió de subvencions de Guarderies Infantils Laborals en 1984, per a la Comunitat Autònoma Valenciana.  
Per Reial Decret 2416/83, de 20 de juliol, es transferiren les funcions de l'Estat en matèria de Guarderies Infantils Laborals, i amb aquestes els corresponents serveis per aquest exercici; en compliment d'aquest Decret, per Ordre de 18 de maig de 1984 quedaren transferides a la Comunitat els recursos pressupostaris per a 1984.   
En atenció d'aquests motius, atenent l'específica competència atribuïda en aquesta Consellera de Sanitat, Seguretat Social i Treball, segons Decret 117/83, de 6 d'octubre, del Consell de la Generalitat Valenciana, dispose:   
Article 1  
Les ajudes assignades per a Guarderies Infantils Laborals, la finalitat de les quals és facilitar la integració laboral de la mare treballadora i d'aquells treballadors per compte d'altri que no tinguen persones en la família per atendre la cura dels fills menors de sis anys, consistiran en subvencions per cooperar en el sosteniment de les Guarderies esmentades pel conceptes següents: despeses de personal, despeses d'alimentació i altres conceptes.   
Article 2  
Seran requisits necessaris per a la concessió d'aquest tipus d'ajudes:   
1. Que les Guarderies estiguen classificades com a laborals i inscrites en el Registre de Guarderies Infantils Laborals corresponent.   
2. Que la totalitat dels ingressos procedents de tots i cada un dels membres de la família del xiquet assistit, incloses les pensions o ajudes de cada un dels membres, siguen de l'Estat, de la Seguretat Social o de qualsevol altres institucions públiques, no siga superior "per càpita" al 80 % del salari mínim interprofessional.   
En aquests efectes, s'entendran membres computables de la família: el pare i la mare del xiquet, els germans fadrins menors de 21 anys que convisquen al domicili familiar, el germans menors d'aquesta edat que, per disminució física o psíquica o per incapacitat, es troben impossibilitats d'assolir ingressos de qualsevol naturalesa i els ascendents dels pares que justifiquen la residència al domicili familiar.   
Del total dels ingressos familiars hom deduirà el 50 % dels ingressos dels fills i ascendents computables.   
3. Que la Guardería Infantil Laboral sol·licitant no percebe d'altres organismes o institucions, independentment de llur naturalesa, subvencions o ajudes per al sosteniment d'aquesta per xiquet/any superior a la quantitat de 15.000 pessetes anuals.   
4. La Guardería Infantil Laboral haurà de funcionar 11 mesos a l'any i un mínim de 8 hores diàries.   
ARTICLE 3  
Les Guarderies Infantils Laborals hauran de presentar la documentació següent per quadruplicat:   
1. Instància, segons model annex.   
2. Pressupost amb documentació acreditativa.   
3. Memòria.   
4. Relació de personal.   
5. Documentació relativa a la cotització a la Seguretat Social, amb els TC1 i TC2 fins la data de la sol·licitud.   
6. Relació nominativa de la totalitat dels xiquets assistits, nombre de membres que integren la unitat familiar de cada un d'aquells, així com les dades personals; documentació acreditativa de l'afiliació i alta dels distints règims de la Seguretat Social, dels pares, o pare vidu o tutor; certificació mitjançant nòmines, declaració de la renda o estimació objectiva singular de l'interessat i, en cas excepcional, declaració jurada dels ingressos totals percebuts pels membres de la unitat familiar del xiquet assistit als efectes previstos en l'article 2 d'aquesta Ordre.   
7. Fitxa-resum, segons model annex.   
Article 4. Presentació de la documentació.   
Les Guarderies Infantils interessades hauran de presentar en les Delegacions Territorials de Treball de la Conselleria de Sanitat, Seguretat Social i Treball, la instància i documentació , en el termini de trenta dies naturals, comptats des de la data de publicació de la convocatòria en el Diari Oficial de la Generalitat Valenciana.   
Article 5. Tramitació.   
1. Les Delegacions Territorials de Treball revisaran i verificaran els expedients. Quan l'expedient estiga incomplet, el sol·licitant a requeriment de les Delegacions Territorials de Treball corresponents, l'haurà de completar en el termini de deus dies, d'acord amb el que estableix l'article 71 de la Llei de Procediment Administratiu.   
2. Les Delegacions esmentades podran reclamar a l'entitat, institució o Centre les dades, els documents o aclariments que consideren necessaris per completar l'expedient.   
3. La Delegació Territorial corresponent incorporarà informe a l'expedient en funció de les dades que en tinga i de les que resulten de les comprovacions que estime oportú de realitzar sobre la procedència de concedir, reduir o denegar l'ajuda sol·licitada.   
4. Completat l'expedient, serà tramitat a la Direcció General de Cooperació i Ocupació l'original, i en quedarà còpia en poder de la Delegació Territorial de Treball.   
5. La Direcció General de Cooperació i Ocupació, a la vista dels expedients, podrà recaptar els informes dels organismes i les entitats que estime oportuns per tal de resoldre millor l'expedient.   
6. Amb anterioritat a la concessió, la Direcció General de Cooperació i Ocupació podrà disposar que s'efectue una comprovació sobre la veracitat de les dades aportades pels peticionaris.   
Article 6. Resolució d'expedients.   
La Direcció General de Cooperació i Ocupació adoptarà la resolució que s'hi escaiga, a la vista de l'expedient, de les necessitats reals que se'n desprenguen i de la planificació general que aquesta tinga disposada.   
Aquesta resolució serà notificada als interessats, així com a la Delegació Territorial de Treball corresponent.   
Article 7. Justificació de la despesa.   
La justificació de la despesa, acompanyant els models normalitzats, es realitzarà amb la presentació per duplicat de les factures o documents originals, amb el rebut corresponent, davant la Delegació Territorial de Treball de la Província, la qual el remetrà tot seguit amb informe a la Direcció General de Cooperació i Ocupació.   
Les despeses realitzades dins del primer semestre de 1984 es justificaran en el termini del mes següent a la data de la concessió de la subvenció.   
Les altres despeses, és a dir, les referides al segon semestre de 1984, es justificaran en el primer mes de 1985.   
Per tal de tenir dret a l'abonament de la subvenció concedida, hom aportarà la còpia de la justificació de les despeses de l'exercici 1983.   
Independentment de la presentació dels justificants de pagament, els sol·licitants tindran a disposició de la Direcció General de Cooperació i Ocupació els llibres de comptabilitat per a la comprovació.   
DISPOSICIO FINAL  
Aquesta Ordre entrarà en vigor el dia de la publicació en el Diari Oficial de la Generalitat Valenciana.   
DISPOSICIO TRANSITORIA  
A efectes d'aquesta convocatòria, es consideraran Guarderies Infantils Laborals les que estiguen qualificades i inscrites com a tals en el Registre de Guarderies Infantils Laborals de la Secretaria General del Fons Nacional de Protecció al Treball, del Ministeri de Treball i Seguretat Social.   
València, 28 de juny de 1984.   
El Conseller de Sanitat, Seguretat Social i Treball,  
MIQUEL MILLANA I SANSATURIO  
FITXA-RESUM  
1. Adreça Localitat   
 N.º Identificació fiscal   
 Entitat titular   
2. Personal al servei de la Guarderia:  
 Adreça   
 Professors  
 Docent: Tècnics  
 Educadors  
3. Personal assistit:  
 N.º de xiquets   
 Mitja pensió   
 Externs   
4. Fonts de finançament:  
 Quotes pares   
 Aportació titulars,   
 Subvencions:  
 De   
 De   
 De   
 Altres   
5 Subvencions rebudes en 1983:  
 Personal   
 Alimentació   
 Altres despeses   
 Total   
Veure annex


Còpia Permalink ELI